Einar Hjörleifsson fiskifræðingur segir á ástandið á miðunum sé í fullu samræmi við mælingar Hafró . Það er útbreidd skoðun meðal sjómanna að þorskgengd á miðunum sé ekki í neinu samræmi við mælingar fiskifræðinga og að engin hætta væri á ferðum þótt veiðiheimildir yrðu auknar hressilega . „ Já , ég kannast auðvitað við þetta sjónarmið . Þegar maður les viðtöl við skipstjóra , til dæmis í Fiskifréttum , verður þeim tíðrætt um að stofnmat Hafrannsóknastofnunar fyrir þorsk hljóti að vera rangt úr því að svona mikið af fiski sé á miðunum , “ segir Einar Hjörleifsson fiskifræðingur í viðtali í páskablaði Fiskifrétta . „ Þetta er hins vegar misskilningur . Ástandið á miðunum er í fullu samræmi við mælingar okkar . Ástæðan fyrir þeim breytingum sem orðið hafa á aflabrögðum er sú að þorskstofninn hefur stækkað og veiðihlutfallið minnkað . Viðmiðunarstofninn hefur stækkað úr 600 - 700 þúsund tonnum árið 2005 í meira en eina milljón tonna nú . Úthlutað aflamark hefur verið í kringum 200 þúsund tonn síðustu árin sem er mun lægra veiðihlutfall en áður . Þess má geta að síðast þegar stofninn var rúm ein milljón tonna skömmu fyrir 1990 var verið að taka úr honum 350 þúsund tonna afla . Veiðihlutfallið hefur meðvitað verið lækkað úr 35 - 40% niður í 20% . Ef menn eru óánægðir með að fá ekki að veiða meira , þá eru þeir að biðja um að nýtingarstefnunni sé breytt . Það hefur ekkert með mælingar á stofnstærðinni að gera . “ Sjá ítarlegt viðtali við Einar um þróun þorskstofnsins og nýtingu hans í páskablaði Fiskifrétta .